Document ID: 31996L0054

KOMMISSIONENS DIREKTIV 96/54/EF af 30. juli 1996 om toogtyvende tilpasning til den tekniske udvikling af Rådets direktiv 67/548/EØF om tilnærmelse af lovgivning om klassificering, emballering og etikettering af farlige stoffer (Tekst af betydning for EØS)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 67/548/EØF af 27. juni 1967 om tilnærmelse af lovgivning om klassificering, emballering og etikettering af farlige stoffer (1), senest ændret ved Kommissionens direktiv 94/69/EF (2), særlig artikel 28, og
ud fra følgende betragtninger:
Bilag I til direktiv 67/548/EØF indeholder en liste over farlige stoffer, de enkelte stoffers klassificering og etikettering samt, hvor det er fundet nødvendigt, en karakterisering af stofferne ved hjælp af koncentrationsgrænser og andre parametre, som gør det muligt at vurdere, hvor farlige de er for menneskers sundhed og for miljøet; det er nødvendigt at tilpasse listen over farlige stoffer i bilag I på baggrund af den aktuelle teknisk-videnskabelige viden; det er derfor nødvendigt at ændre forordet til bilag I for at medtage noter vedrørende etiketteringen af præparater og en ny gruppe organiske stoffer i tabel B; listen over farlige stoffer i bilag I indeholder stoffer, for hvilke der ved akten vedrørende Østrigs, Finlands og Sveriges tiltrædelse er indrømmet særlige midlertidige undtagelsesbestemmelser til Østrig og Sverige med hensyn til klassificering og etikettering; ifølge tiltrædelsesakten skal der foretages en revision af de klassificerings- og etiketteringskrav, der gælder for disse stoffer; klassificeringen af nogle af disse stoffer er derfor ændret;
bilag III til direktiv 67/548/EØF indeholder en liste over sætninger, som angiver hvilke særlige farer, der er forbundet med de farlige stoffer og præparater; der er behov for at indføre en sætning, som angiver sundhedsfare for aspirerede stoffer og præparater;
bilag V til direktiv 67/548/EØF indeholder metoderne til bestemmelse af stoffers og præparaters fysisk-kemiske egenskaber, toksicitet og økotoksicitet; der er nødvendigt at tilpasse dette bilag til den tekniske udvikling;
bilag VI til direktiv 67/548/EØF indeholder almindelige kriterier for klassificering og etikettering af farlige stoffer og præparater; der er behov for at indføre kriterier for stoffer og præparater, som er sundhedsskadelige, hvis de aspireres; det er nødvendigt at ændre kriterierne for sensibiliserende stoffer og præparater; der er behov for at indføre kriterier for etikettering af gasflasker til propan, butan eller LPG (flaskegas);
de i dette direktiv fastsatte foranstaltninger er i overensstemmelse med udtalelse fra Udvalget for Tilpasning til den Tekniske Udvikling af Direktiverne om Fjernelse af Tekniske Hindringer for Handelen med Farlige Stoffer og Præparater -
UDSTEDT FØLGENDE DIREKTIV:
Artikel 1
I direktiv 67/548/EØF foretages følgende ændringer:
1) Bilag I ændres således:
a) Note 4 i forordet affattes således:
»Note 4
Præparater, der indeholder disse stoffer, skal klassificeres som sundhedsskadelige med R 65, hvis de opfylder kriterierne i punkt 3.2.3 i bilag VI.«
b) I forordet indsættes som note 5:
»Note 5
Koncentrationsgrænserne for gasformige præparater udtrykkes som volumenprocent.«
c) I tabel B i forordet indsættes følgende særlige inddeling af organiske stoffer:
»647 Enzimas
Enzymer
Enzyme
¸íæõìá
Enzymes
Enzymes
Enzimi
Enzymen
Enzimas
Entsyymit
Enzymer.«
d) Stofferne i bilag I til dette direktiv erstatter de tilsvarende stoffer.
e) Stofferne i bilag II til dette direktiv indsættes for første gang.
f) Stofferne med følgende numre udgår:
008-002-00-3
612-045-00-9
648-011-00-5
648-025-00-1
648-157-00-X
648-158-00-5
648-159-00-0
649-192-00-3.
g) De stoffer, der er vist i bilag III til dette direktiv, ændres ved at erstatte alle henvisninger til R 22 med R 65.
2) I bilag III indsættes følgende sætning:
»R 65
ES: Nocivo: si se ingiere puede causar daño pulmonar.
DA: Farlig: kan give lungeskade ved indtagelse.
DE: Gesundheitsschädlich: kann beim Verschlucken Lungenschäden verursachen.
EL: ÅðéâëáâÝò: ìðïñåß íá ðñïêáëÝóåé âëÜâç óôïõò ðíåýìïíåò óå ðåñßðôùóç êáôÜðïóçò.
EN: Harmful: may cause lung damage if swallowed.
FR: Nocif: peut provoquer une atteinte des poumons en cas d'ingestion.
IT: Nocivo: può causare danni ai polmoni in caso di ingestione.
NL: Schadelijk: kan longschade veroorzaken na verslikken.
PT: Nocivo: pode causar danos nos pulmões se ingerido.
FI: Haitallista: voi aiheuttaa keuhkovaurion nieltäessä.
SV: Farligt: kan ge lungskador vid förtäring.«
3) Bilag V, afsnit B, ændres således:
a) Bilag IV A til dette direktiv erstatter overskriften og den generelle indledning til afsnit B: Metoder til bestemmelse af toksicitet i bilag V.
b) Bilag IV B til dette direktiv indsættes i bilag V efter kapitel B.1.bis.
c) Bilag IV C til dette direktiv erstatter kapitel B.6 i bilag V.
d) Bilag IV D til dette direktiv erstatter kapitel B.7 i bilag V.
e) Bilag IV E til dette direktiv indsættes i slutningen af bilag V.
4) Bilag VI ændres som angivet i bilag V til dette direktiv.
Artikel 2
1. Medlemsstaterne gennemfører senest den 31. maj 1998 de love og administrative bestemmelser, der er nødvendige for at efterkomme dette direktiv, jf. dog stk. 2. Medlemsstaterne underretter straks Kommissionen herom.
2. Medlemsstaterne gennemfører senest den 31. oktober 1997 de love og administrative bestemmelser, der er nødvendige for at efterkomme bilag V, punkt F, I og J i dette direktiv. Medlemsstaterne underretter straks Kommissionen herom.
3. Når medlemsstaterne vedtager de i stk. 1 og 2 omhandlede bestemmelser, henvises der deri til dette direktiv, eller de ledsages ved offentliggørelsen af en sådan henvisning. De nærmere regler for denne henvisning fastsættes af medlemsstaterne.
Artikel 3
Dette direktiv træder i kraft på tyvendedagen for dets offentliggørelse i De Europæiske Fællesskabers Tidende.
Artikel 4
Dette direktiv er rettet til medlemsstaterne.
Udfærdiget i Bruxelles, den 30. juli 1996.

Labels: 3
1
15
20